Source: https://www.riigiteataja.ee/akt/103032011002?tegevus=salvesta-link
Timestamp: 2019-06-26 02:23:12+00:00
Document Index: 4391227

Matched Legal Cases: ['§ 1', '§ 31', '§ 7', '§ 27', '§ 6', '§ 6', '§ 2', '§ 8', '§ 8', '§ 121', '§ 3']

22.02.2011 otsus nr 832
Vastu võetud 10.02.2011
§ 1. Tööturuteenuste ja -toetuste seaduses (RT I, 21.12.2010, 16) tehakse järgmised muudatused:
1) paragrahvi 2 punkti 3 teine lause tunnistatakse kehtetuks;
„§ 31. Töötu kohustused
(5) Individuaalses tööotsimiskavas kokkulepitud telefoni teel või isiku tuvastamist võimaldava infotehnoloogilise lahenduse kaudu Eesti Töötukassasse pöördumine võrdsustatakse isiklikult vastuvõtule tulemisega.”;
„(51) Isikut ei võeta töötuna arvele enne 90 päeva möödumist viimasest töötuna arveloleku lõpetamisest, kui töötuna arvelevõtmise avalduse esitamisele eelneva 12 kuu jooksul lõpetati isiku viimased kaks järjestikust töötuna arvelolekut käesoleva seaduse § 7 lõike 1 punktides 1, 2, 4, 5 või 6 sätestatud alusel.”;
4) paragrahvi 7 lõike 1 punkt 1 muudetakse ja sõnastatakse järgmiselt:
„1) kui töötu vähemalt kord 30 päeva jooksul ei tule Eesti Töötukassasse vastuvõtule, välja arvatud juhul, kui töötu ei saanud tulla mõjuva põhjuse tõttu;”;
5) paragrahvi 7 lõiget 1 täiendatakse punktiga 10 järgmises sõnastuses:
„10) kui töötu ei ole valmis kohe tööle asuma.”;
6) paragrahvi 10 lõiked 1–4 muudetakse ja sõnastatakse järgmiselt:
„(1) Individuaalse tööotsimiskava koostamise eesmärk on töötule töö leidmiseks ja töölerakendumiseks vajalike tegevuste kavandamine.
6) selgitatakse välja muud töölerakendumist soodustavad meetmed ja tegevused.”;
7) paragrahvi 10 lõiget 5 täiendatakse punktiga 9 järgmises sõnastuses:
„9) muu töötu, kellel tööleidmise võimalus on eriliselt takistatud.”;
8) paragrahvi 10 täiendatakse lõikega 61 järgmises sõnastuses:
„(61) Kui töötu ei ole kolme kuu jooksul individuaalse tööotsimiskava koostamisest või selle muutmisest arvates tööd leidnud, hinnatakse tööotsimiskavas ettenähtud tegevuste, tööturuteenuste ja muude meetmete sihipärasust ning vajaduse korral viiakse läbi uus intervjuu ja muudetakse tööotsimiskava. Individuaalse tööotsimiskava sihipärasust ei hinnata ajal, kui töötu osaleb tööturuteenuses.”;
9) paragrahvi 29 lõike 1 esimeses lauses asendatakse sõna „viie” sõnaga „kümne”;
10) paragrahvi 29 täiendatakse lõikega 6 järgmises sõnastuses:
„(6) Käesoleva seaduse § 27 lõikes 3 nimetatud juhul määratakse töötutoetus avalduse esitamise päevast, kuid mitte varem kui isiku töötuna arvelevõtmise päevast arvates.”;
11) paragrahvi 31 lõige 5 tunnistatakse kehtetuks;
12) paragrahvi 43 täiendatakse lõikega 11 järgmises sõnastuses:
„(11) Käesoleva seaduse § 6 lõikes 51 sätestatud 12-kuulise perioodi hulka ei arvata § 6 lõike 51 jõustumisele eelnevat aega.”
§ 2. Töötuskindlustuse seaduses (RT I, 21.12.2010, 18) tehakse järgmised muudatused:
„(11) Kui kindlustatu töötas enne töötuks jäämist viimati Eestis vähem kui 12 kuud ja töötas enne seda väljaspool Eestit teises Euroopa Majanduspiirkonna lepinguriigis või Šveitsi Konföderatsioonis, leitakse tema keskmine ühe kalendripäeva töötasu viimasele kolmele töötamise kuule eelnenud üheksal töötamise kuul talle Eestis makstud tasude alusel, millelt on kinni peetud töötuskindlustusmakse. Töötamise kuudena võetakse arvesse kuud, mil töötuskindlustuse andmekogu andmete kohaselt on kindlustatule välja makstud tasusid ja kuud, mis on andmekogusse kantud teise Euroopa Majanduspiirkonna lepinguriigi või Šveitsi Konföderatsiooni pädeva asutuse esitatud andmete alusel.”;
2) paragrahvi 9 lõikes 2 asendatakse tekstiosa „lõikes 1” tekstiosaga „lõikes 1 või 11”;
3) paragrahvi 9 lõikes 3 asendatakse tekstiosa „lõigete 1 ja 2” tekstiosaga „lõigete 1–2”;
4) paragrahvi 11 lõige 5 muudetakse ja sõnastatakse järgmiselt:
„(5) Töötuskindlustushüvitise määramisel arvestatakse töötuskindlustus-hüvitist töötuskindlustushüvitise taotlemise avalduse ja sellele lisatud dokumentide töötukassale esitamise kaheksandast päevast arvates, kuid mitte varem kui kaheksandast päevast isiku töötuna arvelevõtmisest arvates. Kui töötuskindlustushüvitise saamise õigus tekkis käesoleva seaduse § 8 lõike 2 alusel, arvestatakse töötuskindlustushüvitist töötuskindlustushüvitise taotlemise avalduse ja sellele lisatud dokumentide töötukassale esitamise päevast arvates, kuid mitte varem kui isiku töötuna arvelevõtmise päevast arvates.”;
„(2) Töötuskindlustushüvitist ei maksta, kui kindlustatu töötuna arvelolek lõpeb enne kaheksa päeva möödumist töötuskindlustushüvitise taotlemise avalduse töötukassale esitamisest, välja arvatud juhul, kui töötuskindlustushüvitise saamise õigus tekkis käesoleva seaduse § 8 lõike 2 alusel.”;
6) paragrahvi 13 lõike 1 punkt 4 muudetakse ja sõnastatakse järgmiselt:
„4) teises Euroopa Majanduspiirkonna lepinguriigis või Šveitsi Konföderatsioonis tööotsingu perioodi lõppkuupäevast arvates, kui kindlustatu ei naase Eestisse enne tööotsinguteks lubatud perioodi lõppu;”;
7) paragrahvi 22 lõikes 1 asendatakse sõnad „kümnendal päeval” tekstiosaga „30. päeval”;
8) paragrahvi 22 täiendatakse lõigetega 11 ja 12 järgmises sõnastuses:
„(11) Töötukassa jätab hüvitise määramata, kui töötajal puudub töösuhtest tulenev nõue tööandja vastu või kui taotletav summa ei ole põhjendatud.
3) tööleping on sõlmitud pärast tööandja majandustegevuse lõppemist ning tööandja ei tõenda, et tal oli võimalus kindlustada töötajat kokkulepitud tööga.”;
9) paragrahvi 52 täiendatakse lõikega 17 järgmises sõnastuses:
„(17) Käesoleva seaduse § 121 rakendatakse alates 2010. aasta 1. maist Euroopa Parlamendi ja nõukogu määruse (EÜ) nr 883/2004 sotsiaalkindlustussüsteemide koordineerimise kohta (ELT L 166, 30.04.2004, lk 1–123) artikli 90 lõikes 1 ning Euroopa Parlamendi ja nõukogu määruse (EÜ) nr 987/2009, milles sätestatakse määruse (EÜ) nr 883/2004 (sotsiaalkindlustussüsteemide koordineerimise kohta) rakendamise kord (ELT L 284, 30.10.2009, lk 1–42), artikli 96 lõikes 1 nimetatud juhtudel.”
§ 3. Käesolev seadus jõustub 2011. aasta 1. mail.